Asociación Latinoamericana de Integración

A Asociación Latinoamericana de Integración (ALADI) (en ) é un organismo internacional de ámbito rexional. Foi creado o 12 de agosto de 1980 polo Tratado de Montevideo de 1980 (TM80), en substitución da Asociación Latinoamericana de Libre Comercio (ALALC). Na actualidade, conta con 13 estados membros de Latinoamérica; Arxentina, Bolivia, Brasil, Chile, Colombia, Cuba, Ecuador, México, Panamá, Paraguai, Perú, Uruguai e Venezuela. Calquera país de Latinoamérica pode solicitar a súa adhesión ao proceso de integración.

 Obxectivos 
A ALADI formouse co propósito de:

 Reducir e eliminar gradualmente as trabas ao comercio recíproco dos seus países membros.
 Impulsar o desenvolvemento de vínculos de solidariedade e cooperación entre os pobos latinoamericanos.
 Promover o desenvolvemento económico e social da rexión en forma harmónica e equilibrada a fin de asegurar un mellor nivel de vida para os seus pobos.
 Renovar o proceso de integración latinoamericano e establecer mecanismos aplicables á realidade rexional.
 Crear unha área de preferencias económicas tendo como obxectivo final o establecemento dun mercado común latinoamericano.

 Funcións 

 Promoción e regulación do comercio recíproco
 Complementación económica
 Desenvolvemento de accións de cooperación económica que contribúan á ampliación dos mercados
 Proporcionar información

Á súa vez, a secretaría xeral cumpre con diversas funcións:

 Brindar apoio técnico e informático ás negociacións e administracións dos Acordos e os seus instrumentos.
 Propor proxectos de acordos rexionais e parciais e resolucións sobre temas normativos, de liberalización do comercio e de cooperación entre os países.
 Actuar como Rexistro Oficial dos Acordos.
 Cooperar no funcionamento de foros sectoriais dos países membros (de transportes e turismo, entre outros).
 Apoiar reunións de sectores empresariais para debater os temas da Integración.
 Brindar apoio técnico aos países de menor desenvolvemento económico relativo (Bolivia, Ecuador e Paraguai) a través dun departamento especializado.

 Principios xerais 

 Pluralismo en materia política, social e económica
 Converxencia progresiva de accións parciais cara a formación dun mercado común latinoamericano
 Flexibilidade
 Tratamentos diferenciais con base ao nivel de desenvolvemento dos países membros
 Multiplicidade nas formas de concertación de instrumentos comerciais

 Mecanismos da integración 
A ALADI propicia a creación dunha área de preferencias económicas na rexión, co obxectivo final de lograr un mercado común latinoamericano, mediante tres mecanismos:

 Unha preferencia arancelaria rexional que se aplica a produtos orixinarios dos países membros fronte aos aranceis vixentes para terceiros países.
 Acordos de alcance rexional, comúns á totalidade dos países membros.
 Acordos de alcance parcial, coa participación de dous ou máis países da área.

centro|conmarco|589x589px|Acordos da ALADI
Os países cualificados de menor desenvolvemento económico relativo (PMDER) da rexión (Bolivia, Ecuador e Paraguai) gozan dun sistema preferente. A través das nóminas de apertura de mercados que os países ofrecen a favor dos PMDER, de programas especiais de cooperación (roldas de negocios, pre-investimento, financiamento, apoio tecnolóxico) e de medidas compensatorias a favor dos países mediterráneos, procúrase unha participación plena de ditos países no proceso de integración. A ALADI dá cabida na súa estrutura xurídica aos máis vigorosos acordos subrexionais, plurilaterais e bilaterais de integración que xorden de maneira crecente no continente. En consecuencia, corresponde á Asociación –como marco ou “paraugas” institucional e normativo da integración rexional- desenvolver accións tendentes a apoiar e fomentar estes esforzos coa finalidade de facelos confluír progresivamente na creación dun espazo económico común.

 Membros 
PaísIngresoFundandorFundadorFundadorFundadorFundador1999FundadorFundadorFundador2012FundadorFundadorFundador

 Adhesión 
O TM80 está aberto á adhesión de calquera país latinoamericano. O 26 de agosto de 1999 perfeccionouse a primeira adhesión ao TM80, coa incorporación da República de Cuba como país membro da Asociación. Así mesmo, o 10 de maio de 2012, a República de Panamá pasou a ser o décimo terceiro país membro da ALADI.

Por outra banda, tamén foi aceptada a adhesión da República de Nicaragua, na Décimo sexta Reunión do Consello de Ministros (Resolución 75 (XVI)), realizada o 11 de agosto de 2011. Actualmente, Nicaragua avanza no cumprimento das condicións establecidas para constituírse en país membro da Asociación. En maio de 2018, o chanceler dominicano Miguel Vargas durante unha visita oficial ao Uruguai, visitou a sede da ALADI para amosar o interese da República Dominicana en pertencer a este organismo. Dende esa visita, tanto o país como a asociación están a realizar os procedementos necesarios para a integración deste como país membro.

A ALADI abre ademais o seu campo de acción cara ao resto de América Latina mediante vínculos multilaterais ou acordos parciais con outros países e áreas de integración do continente (Artigo 25). Así mesmo, contempla a cooperación horizontal con outros movementos de integración do mundo e accións parciais con terceiros países en vías de desenvolvemento ou as súas respectivas áreas de integración (Artigo 27).

 Estrutura institucional 
dereita|conmarco|516x516px|Estrutura Institucional da ALADI
Segundo o Tratado fundacional, a estrutura está conformada polos seguintes organismos:

 Consello de Ministros de Relacións Exteriores: O Consello de Ministros é o órgano supremo da ALADI e adopta as decisións que corresponden á dirección política superior do proceso de integración. Está constituído polos Ministros de Relacións Exteriores dos países membros. Con todo, cando nalgún destes a competencia dos asuntos de integración estivese asignada a un Ministro ou Secretaría de Estado diferente, os países membros poden estar representados, con plenos poderes, polo Ministro ou Secretario respectivo. O Consello reúnese por convocatoria do Comité de Representantes e xúntase e toma decisións coa presenza de todos os países membros.
 Conferencia de Avaliación e Converxencia: A Conferencia de Avaliación e Converxencia ten ao seu cargo, entre outras atribucións, examinar o funcionamento do proceso de integración en todos os seus aspectos, propiciar a converxencia dos acordos de alcance parcial procurando a seu multilateralización progresiva e promover accións de maior alcance en materia de integración económica. Está formada por Plenipotenciarios dos países membros.
 Comité de Representantes: É o órgano político permanente e foro negociador da Asociación, onde se analizan e acordan todas aquelas iniciativas destinadas a cumprir os obxectivos fixados polo Tratado. Está composto por un Representante Permanente de cada país membro con dereito a un voto e un Representante Alterno. Xúntase regularmente cada 15 días e as súas Resolucións son adoptadas polo voto afirmativo de dous terzos dos países membros.
 Secretaría Xeral: É o órgano técnico da ALADI. Ten atribucións de proposición, avaliación, estudo e xestión orientadas á mellor consecución dos obxectivos da Asociación. Está composta por persoal técnico e administrativo e é dirixida por un Secretario Xeral, o cal conta co apoio de dous Subsecretarios electos por un período de tres anos, renovable polo mesmo termo.

centro|miniatura|500x500px|Sede da ALADI, en Montevideo, Uruguai

 Secretarios Xerais 
NomePaísPeríodoJulio César SchuppParaguai1980 - 1984Juan José RealUruguai1984 - 1987Norberto BertainaArxentina1987 - 1990Jorge Luís OrdóñezColombia1990 - 1993Antônio José de Cerqueira AntunesBrasil1993 - 1999Juan Francisco Vermellas PensoVenezuela2000 - 2005Didier OperttiUruguai2005 - 2008Bernardino Hugo Saguier CaballeroParaguai2008 - 2009José Félix Fernández EstigarribiaParaguai2009 - 2011Carlos Chacho ÁlvarezArxentina2011 - 2017Alejandro da Pena NavarreteMéxico2017 - 2020Sergio AbreuUruguai2020 - Actualidade

 Iniciativas 

 Observatorio América Latina-Asia Pacífico
 ExpoALADI

 Notas 

 Véxase tamén 

 Outros artigos 
 Mercosur
 Comunidade Andina
 Comisión Económica para América Latina e o Caribe
 Instituto Latinoamericano de Planificación Económica e Social
 ALBA
 OEA
 Unión Latina
 Alianza do Pacífico

 Ligazóns externas 
 Páxina oficial da Associação Latino-Americana de Integração.
 Páxina oficial das rodadas de negócios da ALADI.
 Páxina oficial do Centro Virtual de Formación da ALADI .
 Página oficial do Observatório América Latina - Ásia Pacífico.
 RadioMercosur

Categoría:Relacións internacionais de Venezuela
Categoría:Relacións internacionais do Uruguai
Categoría:Relacións internacionais do Perú
Categoría:Relacións internacionais de Paraguai
Categoría:Relacións internacionais de Panamá
Categoría:Relacións internacionais de Nicaragua
Categoría:Relacións internacionais de México
Categoría:Relacións internacionais de Cuba
Categoría:Relacións internacionais de Colombia
Categoría:Relacións internacionais do Brasil
Categoría:Relacións internacionais da Arxentina